
ประกาศเทศบาลตำบลแหลมสัก
เรื่อง   รับสมัครบุคคลเพื่อเข้ารับการสรรหาและเลือกสรรเป็นพนักงานจ้าง
  ประจำปีงบประมาณ  พ.ศ. 255๗


        ………………....................…………

ด้วยเทศบาลตำบลแหลมสัก อำเภออ่าวลึก จังหวัดกระบี่  มีความประสงค์จะดำเนินการสรรหาและ
เลือกสรรบุคคลเป็นพนักงานจ้างตามภารกิจ  ประจำปีงบประมาณ พ.ศ. 255๗  จำนวน ๒ อัตรา    

อาศัยอำนาจตามความในข้อ 19  แห่งประกาศคณะกรรมการพนักงานเทศบาลจังหวัดกระบี่  เรื่อง  มาตรฐานทั่วไปเกี่ยวกับพนักงานจ้าง ลงวันที่ 17 กันยายน 2547  จึงประกาศรับสมัครบุคคลเพื่อเข้ารับการสรรหาและเลือกสรรเป็นพนักงานจ้างตามภารกิจ ดังนี้
๑. ตำแหน่งที่รับสมัคร  
    
      พนักงานจ้างตามภารกิจ (ผู้มีคุณวุฒิ)  จำนวน  ๒  ตำแหน่ง


 ๑.๑ ตำแหน่ง  ลูกมือช่างแผนที่ภาษีและทะเบียนทรัพย์สิน     จำนวน  ๑  อัตรา


 ๑.๒ ตำแหน่ง  ผู้ช่วยช่างไฟฟ้า
 

         จำนวน  ๑  อัตรา
2.  คุณสมบัติของผู้มีสิทธิสมัคร


ผู้สมัครต้องมีคุณสมบัติทั่วไปและมีคุณสมบัติเฉพาะสำหรับตำแหน่ง  ดังนี้

2.1  คุณสมบัติทั่วไป  
ผู้สมัครต้องมีคุณสมบัติและไม่มีลักษณะต้องห้าม  ตามประกาศคณะกรรมการพนักงาน
เทศบาลจังหวัดกระบี่  เรื่อง  มาตรฐานทั่วไปเกี่ยวกับพนักงานจ้าง  ลงวันที่  17  กันยายน  2547  หมวด  1  
ข้อ  4  ดังต่อไปนี้
๒.๑.๑  มีสัญชาติไทย
๒.๑.๒  มีอายุไม่ต่ำกว่าสิบแปดปีบริบูรณ์ และไม่เกิน 60 ปี  เว้นแต่พนักงานจ้างผู้เชี่ยวชาญพิเศษ
          อายุไม่เกิน ๗๐  ปี
๒.๑.๓  ไม่เป็นบุคคลล้มละลาย
๒.๑.๔  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือน
     ไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้าม
     เบื้องต้น  สำหรับพนักงานเทศบาล  ดังนี้



     (ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



     (ข)  วัณโรคในระยะอันตราย



     (ค)  โรคเท้าช้างในระยะที่ปรากฏอาการเป็นที่รังเกียจแก่สังคม



     (ง)  โรคติดยาเสพติดให้โทษ
     (จ)  โรคพิษสุราเรื้อรัง
๒.๑.๕  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรค
          การเมือง
๒.๑.๖  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นสมาชิกสภาท้องถิ่น
/๒.๑.๗  ไม่เป็นผู้เคยต้องรับโทษ.....

๒.๑.๗  ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิดทาง
          อาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
๒.๑.๘  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงาน
          อื่นของรัฐ
๒.๑.๙  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  
          รัฐวิสาหกิจ  หรือพนักงานหรือลูกจ้างของราชการส่วนท้องถิ่น
2.2  คุณสมบัติเฉพาะตำแหน่ง
       ๒.๒.๑  ตำแหน่ง ลูกมือช่างแผนที่ภาษีและทะเบียนทรัพย์สิน
       คุณสมบัติเฉพาะตำแหน่ง
  -  ได้รับประกาศนียบัตรประโยคมัธยมศึกษาตอนปลายสายอาชีพ (ปวช.)  หรือเทียบเท่าได้ไม่
                             ต่ำกว่านี้ทางช่างสำรวจ ช่างโยธา ช่างเขียนแบบ  ก่อสร้าง หรือไม่ต่ำกว่านี้  และ


         -  มีความรู้ความสามารถเหมาะสมในการปฏิบัติหน้าที่เป็นอย่างดี


           หน้าที่รับผิดชอบและลักษณะงานที่ปฏิบัติ   ปฏิบัติงานเกี่ยวกับการจัดทําและการปรับข้อมูลทะเบียนทรัพย์สิน (ผ.ท.๔) ทะเบียนคุมผู้ชําระภาษี (ผ.ท.๕)  ทั้งในส่วนของข้อมูลที่เป็นแผ่น แฟ้ม สมุดทะเบียน และในส่วนของข้อมูลที่บันทึกไว้ในเครื่องคอมพิวเตอร์ภายใต้การควบคุมอย่างใกล้ชิด ปรับปรุงแก้ไขและเก็บรักษาเอกสารอื่น ๆ ที่เกี่ยวข้องกับงานแผนที่ภาษี และทะเบียนทรัพย์สินและปฏิบัติหน้าที่อื่นตามที่ได้รับมอบหมาย




  ๒.๒.๒  ตำแหน่ง ผู้ช่วยช่างไฟฟ้า
       คุณสมบัติเฉพาะตำแหน่ง
                          -  ได้รับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ทางช่างไฟฟ้า  ช่างอิเล็ก 
                             โทรนิกส์  หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้
        หน้าที่รับผิดชอบและลักษณะงานที่ปฏิบัติ  ปฏิบัติงานขั้นต้นเกี่ยวกับงานช่างไฟฟ้าที่ไม่ยาก 
ภายใต้การกำกับตรวจสอบโดยใกล้ชิด      หรือตามคำสั่งหรือแนวทางปฏิบัติที่มีอยู่อย่างแน่ชัดหรือละเอียดถี่ถ้วน 
ช่วยในการติดตั้ง ประกอบ ดัดแปลง  ปรับปรุง บำรุงรักษา  ซ่อมแซมเครื่องจักร เครื่องมือ  เครื่องใช้ที่เกี่ยวกับไฟฟ้า เบิกจ่าย  จัดเก็บรักษาเครื่องมือเครื่องใช้  และวัสดุอุปกรณ์ที่ใช้ในการปฏิบัติงาน  รวบรวมข้อมูลเกี่ยวกับงานในหน่วยงาน  และปฏิบัติหน้าที่อื่นที่เกี่ยวข้องและตามที่ได้รับมอบหมาย
3. ค่าตอบแทนที่ได้รับ
 -  ค่าตอบแทนรายเดือน ๆ ละ  ๖,๐๕๐ บาท   และเงินเพิ่มการครองชีพชั่วคราวเดือนละ 
     ๒,๙๕๐ บาท  รวมเป็นเงิน ๙,๐๐๐ บาท  โดยทำสัญญาจ้างไม่เกินคราวละ ๔ ปี
๔. วัน  เวลา  และสถานที่รับสมัคร


๔.1  กำหนดการรับสมัคร

       บุคคลใดมีความประสงค์จะสมัคร  ให้ยื่นใบสมัครต่อเจ้าหน้าที่รับสมัคร  ณ  ห้องสำนักปลัดเทศบาล  สำนักงานเทศบาลตำบลแหลมสัก  อำเภออ่าวลึก  จังหวัดกระบี่  ได้ตั้งแต่วันที่  ๒ พฤษภาคม ๒๕๕๗  ถึงวันที่ ๑๕ พฤษภาคม ๒๕๕๗  ในวันและเวลาราชการ (08.30 น. – 16.30 น.)  

๔.2  วิธีการยื่นใบสมัคร
                 ให้ยื่นใบสมัครด้วยตนเอง  โดยผู้สมัครต้องกรอกข้อความในใบสมัครและบัตรประจำตัวผู้สมัครด้วย
ลายมือของตนเอง  และรับรองสำเนาถูกต้องในเอกสารที่กำหนด  ตามข้อ ๕  ทุกฉบับ  และยื่นใบสมัครด้วยตนเองพร้อมชำระค่าธรรมเนียมสมัคร ในข้อ ๖ ในวัน เวลา และสถานที่ที่กำหนด 
/๕.  เอกสารหลักฐาน.....
๕.  เอกสารหลักฐานที่ใช้ในการสมัคร

      ผู้สมัครต้องกรอกใบสมัครด้วยตนเองพร้อมด้วยหลักฐาน  ดังต่อไปนี้
๕.1  รูปถ่ายหน้าตรง  ไม่สวมหมวก  และไม่ใส่แว่นตาดำ  ขนาด  1  นิ้ว  ถ่ายครั้งเดียวกัน  ไม่เกิน  ๖ เดือน     
       (นับถึงวันปิดรับสมัคร)                                                                   จำนวน  3  รูป
๕.2  สำเนาบัตรประจำตัวประชาชน  




       จำนวน  1  ฉบับ
๕.3  สำเนาทะเบียนบ้าน                   
              


       จำนวน  1  ฉบับ
๕.4  สำเนาคุณวุฒิทางการศึกษาที่ใช้สมัครสอบคัดเลือก 


       จำนวน  1  ฉบับ

๕.5  ใบรับรองแพทย์ปริญญา  ซึ่งแสดงว่าไม่เป็นโรคต้องห้ามตามกฎ  ก.พ.  ฉบับที่  3  (พ.ศ.2535)  
       หรือตามประกาศที่คณะกรรมการกลางพนักงานเทศบาลกำหนด  ซึ่งออกให้ไม่เกิน  1  เดือน  
       นับแต่วันที่ตรวจร่างกาย  (ฉบับจริง)




        จำนวน  1  ฉบับ
๕.6  สำเนาหลักฐานอื่น ๆ เช่น  ทะเบียนสมรส  ใบเปลี่ยนชื่อตัว  ชื่อสกุล  (ถ้ามี)     จำนวน  1  ฉบับ
       สำหรับการรับสมัครครั้งนี้    ให้ผู้สมัครตรวจสอบและรับรองตัวเองว่าเป็นผู้มีคุณสมบัติทั่วไปและมี
คุณสมบัติเฉพาะตำแหน่ง  ตรงตามประกาศรับสมัคร   และหากภายหลังปรากฏว่าผู้สมัครรายใดมีคุณสมบัติดังกล่าว ไม่ครบถ้วน  เทศบาลตำบลแหลมสักจะถือว่าผู้สมัครผู้นั้นขาดคุณสมบัติในการรับสมัครและไม่มีสิทธิได้รับการจ้าง

๖. ค่าธรรมเนียมการสมัคร



ให้ผู้สมัครเสียค่าธรรมเนียมสอบ จำนวน ๑๐๐ บาท  และจะไม่จ่ายเงินคืนให้เมื่อประกาศรายชื่อ  ว่าเป็นผู้มีสิทธิสอบแล้ว  เว้นแต่กรณียกเลิกการสอบเนื่องจากการทุจริตหรือส่อในทางทุจริต  เฉพาะผู้ที่มิได้มีส่วนเกี่ยวข้องกับการทุจริตเท่านั้น
๗.  ประกาศรายชื่อผู้มีสิทธิเข้ารับการสรรหาและเลือกสรร  วัน เวลา และสถานที่ในการสรรหาและเลือกสรร
เทศบาลตำบลแหลมสัก  จะประกาศรายชื่อผู้มีสิทธิเข้ารับการสรรหาและเลือกสรร  ในวันที่  ๑๙ 
พฤษภาคม ๒๕๕๗  โดยปิดประกาศไว้   ณ  สำนักงานเทศบาลตำบลแหลมสัก  ตำบลแหลมสัก  อำเภออ่าวลึก  จังหวัดกระบี่
๘.  หลักสูตร  และวิธีการสรรหาและเลือกสรร  

๘.๑  ตำแหน่ง ลูกมือช่างแผนที่ภาษีและทะเบียนทรัพย์สิน
       -  สอบภาคความเหมาะสมกับตำแหน่ง (สัมภาษณ์)  


คะแนนเต็ม  ๑๐๐  คะแนน

๘.๒  ตำแหน่ง ผู้ช่วยช่างไฟฟ้า
       -  สอบภาคความรู้ความสามารถเฉพาะกับตำแหน่ง (สอบปฏิบัติ)  
คะแนนเต็ม  100  คะแนน
       -  สอบภาคความเหมาะสมกับตำแหน่ง (สัมภาษณ์)  


คะแนนเต็ม  ๑๐๐  คะแนน
อนึ่ง    เทศบาลตำบลแหลมสักอาจมีการเปลี่ยนแปลง  หลักสูตรและวิธีการสรรหาและเลือกสรร    
ซึ่งเทศบาลจะประกาศให้ทราบก่อนวันทำการสรรหาและเลือกสรร
๙.   วัน  เวลาและสถานที่สรรหาและเลือกสรร  และการประกาศผลการสรรหาและเลือกสรร  

9.1  วัน  เวลาและสถานที่สรรหาและเลือกสรร  
       ๙.๑.๑  ตำแหน่ง ลูกมือช่างแผนที่ภาษีและทะเบียนทรัพย์สิน  
                 - ทดสอบภาคความเหมาะสมกับตำแหน่ง (สอบสัมภาษณ์)   ในวันที่ ๒๒ พฤษภาคม ๒๕๕๗ 
เวลา ๑๓.๐๐ น. เป็นต้นไป  ณ  ห้องประชุมเทศบาลตำบลแหลมสัก  หรือสถานที่ที่คณะกรรมการฯ  กำหนดในวัน ทำการสรรหาและเลือกสรร   
/๙.๑.๒  ตำแหน่ง.....
 
       ๙.๑.๒  ตำแหน่ง  ผู้ช่วยช่างไฟฟ้า
      - ทดสอบภาคความรู้ความสามารถที่ใช้เฉพาะตำแหน่ง  โดยการสอบปฏิบัติ  ในวันที่ ๒๒ 
พฤษภาคม ๒๕๕๗ เวลา ๐๙.๓๐ น. – ๑๑.๓๐ น.  ณ ห้องประชุมเทศบาลตำบลแหลมสัก  หรือสถานที่ที่คณะ กรรมการฯ กำหนดในวันทำการสรรหาและเลือกสรร   
                - ทดสอบภาคความเหมาะสมกับตำแหน่ง (สอบสัมภาษณ์)   ในวันที่ ๒๒ พฤษภาคม ๒๕๕๗ 
เวลา ๑๓.๐๐ น. เป็นต้นไป  ณ  ห้องประชุมเทศบาลตำบลแหลมสัก  หรือสถานที่ที่คณะกรรมการฯ  กำหนดในวัน ทำการสรรหาและเลือกสรร   
                  อนึ่ง  เทศบาลตำบลแหลมสักอาจมีการเปลี่ยนแปลง  วัน  เวลา  และสถานที่สรรหาและเลือกสรร  
ซึ่งเทศบาลจะประกาศให้ทราบก่อนวันทำการสรรหาและเลือกสรร

9.2  ประกาศผลการสรรหาและเลือกสรร  ในวันที่  ๒๓  พฤษภาคม ๒๕๕๗
10.   เกณฑ์การตัดสิน
ผู้ที่จะถือว่าเป็นผู้ผ่านการสรรหาและเลือกสรร      จะต้องเป็นผู้ที่ได้รับคะแนนแต่ละภาคตามหลักสูตร           ไม่ต่ำกว่าร้อยละ 60 
11.  การขึ้นบัญชีผู้ที่ได้รับการสรรหาและเลือกสรร  
11.1  เทศบาลตำบลแหลมสัก  จะประกาศรายชื่อผู้ได้รับการสรรหาและเลือกสรร  โดยเรียงลำดับจากผู้ที่
ได้คะแนนรวมสูงสุดลงมาตามลำดับ   ในกรณีที่ผู้ได้รับการสรรหาและเลือกสรรได้คะแนนเท่ากัน  ให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า

11.2  เทศบาลตำบลแหลมสัก  จะขึ้นบัญชีผู้ได้รับการสรรหาและเลือกสรร  ไม่เกิน 1 ปี  นับแต่วันที่ประกาศผล  แต่ถ้ามีการสรรหาและเลือกสรรในตำแหน่งเดียวกันนี้อีก   และได้ขึ้นบัญชีผู้ได้รับการสรรหาและเลือกสรรไว้ใหม่แล้ว  ให้ถือว่าบัญชีผู้ได้รับการสรรหาและเลือกสรรในครั้งนี้เป็นอันยกเลิก 
11.3  ผู้ได้รับการสรรหาและเลือกสรร  และได้ขึ้นบัญชีไว้    ถ้ามีกรณีอย่างใดอย่างหนึ่งดังต่อไปนี้   
ให้เป็นอันยกเลิกการขึ้นบัญชี  คือ


(1)  ผู้นั้นได้ขอสละสิทธิรับการบรรจุ  และแต่งตั้งในตำแหน่งที่สอบได้


(2)  ผู้นั้นไม่มารายงานตัว  เพื่อรับการจ้างภายในวันที่กำหนด  เว้นแต่มีเหตุจำเป็นและได้มี
หนังสือส่งทางไปรษณีย์ลงทะเบียนแจ้งให้เทศบาลทราบล่วงหน้า  ไม่น้อยกว่า  5  วัน  นับแต่วันที่  ที่ทำการไปรษณีย์รับลงทะเบียน
12.   การทำสัญญาจ้าง


ผู้ได้รับการสรรหาและเลือกสรร  จะได้รับการจ้างตามลำดับในบัญชี  ก็ต่อเมื่อได้รับความเห็นชอบจากคณะกรรมการพนักงานเทศบาลจังหวัดกระบี่เรียบร้อยแล้วเท่านั้น
 
จึงประกาศมาให้ทราบโดยทั่วกัน  หากสนใจสามารถยื่นใบสมัครได้  ในวัน  เวลา  และสถานที่ดังกล่าว
ประกาศ  ณ  วันที่  ๒๓  เดือน  เมษายน  พ.ศ.255๗
 
         (นายกมล   บุญธีระเลิศ)

       นายกเทศมนตรีตำบลแหลมสัก

